**HRVATSKO KATOLIČKO DRUŠTVO PROSVJETNIH DJELATNIKA**

**HKDPD LISTIĆ, kao obično, malo**



God. XXIII. Br. 2/VELJAČA 2018.

O MORALU I O KARNEVALU

Ministrica Blaženka Divjak, koja je na čelu Ministarstva znanosti, obrazovanja i sporta i pravobraniteljica za djecu komentirale su paljenje Krnje na dječjem karnevalu u Kaštelama, a koji je ove godine simbolično predstavljao slikovnicu„ Moja dugina obitelj“, kojom se promiče rodna ideologija. Pri tome su stale u obranu *tolerancije, poštivanja i prihvaćanja različitosti*, a ne prava djece, kako bi bile dužne po svojim službenim položajima u društvu. Zato tvrde da su organizatori karnevala poslali loše poruke djeci. Pravobraniteljica Pirnat Dragičević rekla je uz to da *organizatori javnih događanja i manifestacija za djecu moraju u prvi plan staviti interese djece i nuditi djeci kvalitetne sadržaje, a ne vlastite predrasude* te istaknula potrebu uvođenja Građanskog i Zdravstvenog odgoja kako bi se stanje popravilo. Obje su taj čin paljenja Krnje doživjele kao napad na istospolne zajednice i djecu u njima te kao poticanje druge djece da ih diskriminiraju. Obje su, kako vidimo uvjerene da su stale u obranu djece koja žive u takvim zajednicama. I obje su pokazale da se za njih moral i etika temelje na kriterijima osjećaja (najsubjektivnije i najpromjenjivije ljudske dimenzije), a ne na kriteriju naravnog zakona i razuma.

Mediji su prenijeli da su na karnevalu spalili slikovnicu, no istina je da su spalili transparent, na kojem je pisalo mama+ mama i tata+tata, koji je na slikovnicu upućivao, što se može shvatiti isključivo kao odbijanje ideologije koja lažima pokušava djeci vrtićke dobi, a onda i čitavom društvu, nametnuti nešto čega u prirodi jednostavno nema – a nema potomstva između dviju istospolnih osoba. Dakle, priroda im ga nije predvidjela ni dala. Tako da dvije mame u prirodi i u zbilji ne postoje kao ni dvojica tata. To su poručili sudionici karnevala djeci. →

**BOŽJA RIJEČ – RIJEČ ŽIVOTA**

*Onomu naprotiv tko bi sablaznio jednoga od ovih najmanjih što vjeruju, daleko bi bolje bilo da s mlinskim kamenom o vratu bude bačen u more.*

 Mt 9, 42

→ Jesu li im lagali? Nisu. Je li interes djeteta znati istinu o tome? Jest.

Je li interes djeteta imati mamu i tatu? Jest. Dapače, to je njegovo pravo, koje mu sama priroda osigurava. To kaže razum, potvrđuje znanost – dijete prirodno dolazi na svijet posredstvom genetskog materijala koji daju jedan muškarac i jedna žena. Dijete, da bi se razvilo u skladnu i zrelu osobu, mora imati model koji mu najidealnije daju mama i tata. Ako jedno nedostaje, djetetu je puno teži i naporniji put do sazrijevanje u cjelovitu i sretnu osobnost.

Međutim, Pravobraniteljica i Ministrica ne kritiziraju samo grubi, simbolični čin, nego poruku. Zašto je jednostavna istina koju su na karnevalski način organizatori uputili njima tako problematična i zašto je ne bi smjeli reći? Zašto se stvarnost mora prilagoditi nečijoj želji da bude ono što nije? I zašto svi moramo, protivno razumu, znanosti i jeziku, usvojiti kao stvarnost i istinu nečiju želju? Zar se djeci treba slati poruka kako je laž istina, kako je znanstveno ono što nema veze sa znanošću? Ne bismo li djecu morali štititi, pogotovo mi, kojima je to profesionalna dužnost? A ne štiti se djecu tako da se iskazuje i traži od svih tolerancija prema situaciji koju ona sama nisu birala, koja nije prirodna, nego su im je nametnuli odrasli zbog svojih sebičnih želja. Zašto pravobraniteljica štiti želju odraslih, a ne prirodno pravo djeteta da ima mamu i tatu i da zna istinu? Nije li ovdje dijete samo sredstvo za nečije ciljeve i nečije hirove? I Ministrica i Pravobraniteljica, i oni u heteroseksualnim vezama i oni u homoseksualnim vezama, svi mi koliko nas ima na kugli zemaljskoj došli smo na svijet posredstvom mame i tate. I kakvi god bili, kakva god iskustva naša s njima bila, dobra ili loša, tu činjenicu da su nam dali život i da je dio njih u nama, a onda i nas u njima, nitko i ništa ne može promijeniti. I zato ih nitko drugi ne može zamijeniti. I nitko nema pravo oduzeti ih djeci stvarajući varke i obmanjujući ih. Ako Ministrica i Pravobraniteljica misle da su djeca izabrala sama život s dvjema →

**PRONAĐI SVOJ LIJEK**

  "Tko se Boga ne boji, taj strepi pred ljudima."

 "Rugaju se Bogu, ne boje ga se, ali zato strepe pred ljudima."

 (bl. Alojzije Strepinac)

**POZIV NA TRIBINU**

**TEMA:  PAPA IVAN PAVAO II. O BL. ALOJZIJU STEPINCU**

 **PREDAVAČ: mr.sc. TVRTKO BEUS**

**ČETVRTAK, 15. veljače 2018. u 20,00** sati u Zagrebu, Palmotićeva 31 (dvorišna zgrada), u okviru redovite mjesečne tribine Društva.

→ mamama ili dvojicom tata, neka se upitaju što bi one kao djeca izabrale. Uostalom, imaju mogućnost provjeriti mišljenje djece anketama. Neka pitaju svu djecu u Hrvatskoj žele li mamu i tatu ili dvojicu tata ili dvije mame. To bi bilo poštenije, nego stati na stranu onih koji ukidaju prirodna prava djeteta zbog osjećaja i hirova odraslih, a pritom se praviti da štitiš prava djece i optuživati za predrasude one koji ta prava, na grub, karnevalski način uistinu štite. Grubost nije strana karnevalu, a stvarnost nam, nažalost, sve više sliči karnevalu.

Svi bismo trebali povremeno pročitati dobru, staru priču H. C. Andersena „Car je gol“ i razmisliti u kojoj bismo se ulozi voljeli naći.

 (Iz pisma HKDPD-a upućenog medijima)

**Aktualna SVETOPISAMSKA MISAO ZA KORIZMU**

***Jao onima koji zlo dobrom nazivaju, a dobro zlom, koji od tame svjetlost prave, a od svjetlosti tamu, koji gorko slatkim čine, a slatko gorkim!***

(Iz 5, 20)

 PREDSJEDNICIMA, DUHOVNICIMA I ČLANOVIMA HRVATSKOGA

 KATOLIČKOG DRUŠTVA PROSVJETNIH DJELATNIKA

 Poštovani i dragi predsjednici, duhovnici i članovi HKDPD-a, ove ćemo godine u mjesecu svibnju obilježiti 25. obljetnicu postojanja i djelovanja HKDPD-a. Sadašnje je Ravnateljstvo već o tomu lijepom jubileju razmatralo mogućnosti kako i kada ga proslaviti. Između ostaloga, nastojat ćemo objaviti knjigu o radu Društva kroz to dugo razdoblje. Smatramo potrebitim i primjerenim da svi predsjednici i duhovnici Društva nešto napišu o djelovanju Društva za vrijeme svojih mandata. To mogu učiniti i članovi Društva ako imaju ideja i potrebu nešto napisati. Neću Vam sugerirati koliki bi opseg toga prikaza bio najpoželjniji, ali svakako očekujemo bar nekoliko konciznih kartica. Možda će netko napisati i pet kartica, a netko par više ili manje od toga. Nije najveća vrijednost u kvantiteti, nego u kvaliteti. Jedan književni klasik to je izrazio riječima: „Oprosti prijatelju što ti pišem ovako dugo (pismo), nisam imao vremena pisati kratko“.

 Zato Vas najljepše molim da jezgrovito napišete koliko možete o najdražim i najplodnijim događanjima iz Vašega iskustva o djelovanju Društva za vrijeme Vašega mandata. Rok dostave materijala može biti do 25. veljače, a pošaljite ga na jednu od sljedećih e-mail adresa:

ruzica.ivankovic@gmail.com ili matija@net.hr ili ivica.dakovic@skole.hr

 Mene možete kontaktirati, ako za to imate potrebu, na mobitel: 099 40 33 107 (Ivica Đaković). Unaprijed Vam od srca zahvaljujem na suradnji te Vas prijateljski pozdravljam.

 S osobitim poštovanjem.

Predsjednik HKDPD-a

 mr. sc. Ivica Đaković

**H**RVATSKO**K**ATOLIČKO**D**RUŠTVO**P**ROSVJETNIH**D**JELATNIKAGundulićeva 12, 10000 Zagreb; internetska adresa: <http://hkdpd.blogspot.com/> ; IBAN HR5923600001101523936**,** kod uplate poziv na broj : 01 JMBG; **Skupina za Zrno**: Matija Grgat, Ana Cindarić i Stjepan Dilber, DI. Telefon uredništva: 098/1614 233.Prilozi se šalju na e-adresu**:** matija@net.hr